CVIII.  Monasterii S. Himerii protectionem suscipit possessionesque ac privilegia confirmat.   (Jun. 18.) [MABILLON,  Annal. Bened.,  VI, 696.]
LUCIUS episcopus, servus servorum Dei, dilectis filiis priori ecclesiae Sanctae Ymerii, ejusdem fratribus, tam praesentibus quam futuris, regularem vitam professis, salutem et apostolicam benedictionem.
Religiosam vitam eligentibus apostolicum convenit adesse praesidium, ne forte cujuslibet temeritatis incursus, aut eos a proposito revocet, aut robur, quod absit, sacrae religionis aliquatenus infringat. Eapropter, dilecti in Domino filii, vestris justis postulationibus clementer annuimus, et praefatam ecclesiam, in qua divino estis obsequio mancipati, sub beati Petri et nostra protectione suscepimus, et praesentis scripti privilegio communimus: imprimis siquidem statuentes, ut ordo monasticus, qui secundum Deum et beati Benedicti Regulam in ecclesia vestra institutus esse dignoscitur, perpetuis ibidem temporibus inviolabiliter observetur. Praeterea, quascunque possessiones, quaecunque bonae eadem ecclesia impraesentiarum juste et canonice possidet, aut in futurum concessione pontificum, largitione regum vel principum, oblatione fidelium, seu aliis justis modis, praestante Domino, poterit adipisci, firma vobis vestrisque successoribus, et illibata permaneant. In quibus haec propriis duximus exprimenda vocabulis: Locum ipsum in quo monasterium vestrum situm est, ex dono Hugonis de Monteforti cum omnibus pertinentiis suis, scilicet cum capella Sanctae Mariae in villa sancti Ymerii, et cum capella sancti Michaelis apud Pontem-episcopi, et cum decimationibus molendinorum de Cornevilla, et aliorum nemorum, et forestarum, et piscariarum, et vivariorum, et caseorum, et virgultorum, et omnium quae decimari debent de honore de Monteforti in Normannia, et Anglia. Et in Anglia ecclesias de Bradeburna, et Tiltentona, et de Esbrugge cum omnibus pertinentiis suis, et nominatim decimis piscium de Heca, et unam domum apud Iream, sicut donatorum chartae testantur. Ex dono Hugonis filii Gilleberti de Gant partem illam silvae, quae vocatur nemus Heroldi, et Valliscorvi, et virgultum quod fuit Ricardo Poree in Perrefita, et decimas de salinis, et nundinis de Ponte-episcopi, et de valle Ancre, sicut ejus charta testatur. Ex dono illustris Henrici Anglorum regis capellam de Bello-loco cum decimis et omnibus pertinentiis suis. Ex dono Willelmi de Perrefita, assensu, uxoris suae, et filiorum suorum, et Hugonis de Monteforti domini sui, decimam de mortua aqua, et de omnibus molendinis suis, sicut in ejus charta continetur. Ex dono Roberti Mauviel, assensu uxoris, et filiorum suorum, virgultum, et terram, et boscum quae tenebat de eo Hebertus clericus, et boscum de Quarreria, et hortum unum juxta fontem sancti Ymerii. Et in Ferravilla unum hortum et unam acram terrae. Ex dono Hugonis praepositi de Torta quercu tres acras terrae in eadem villa. Ex dono Willermi Furtel apud Magnam-villam unum vavassorem reddentem decem solidos cum pertinentiis suis. Ex dono Roberti de Monteforti pasturam, et terram de monte supra domum Hugonis Peissun, et aquam et piscariam de Ivea, et gardinum quod fuit Willelmi presbyteri, et decimam novi molendini, et molendini Fulleretii. Ex dono Heliae de Baillolio terram apud Tortam Quercum in essartis forestae, et unam salinam ad Tolcam, concessu domini sui Roberti de Monte-forti. Ex dono Walteri Pipard terram de Guvifosse, quam Hugo de Monteforti ei dederat pro servitio ejus. Ex dono Oliverii de Albineo unum vavassorem reddentem quinque solidos cum reguardis, et omnibus pertinentiis suis. Ex dono Albredae de Tilio, et Roberti filii ejus tertiam partem decimae molendini de Perrefita cum omnibus pertinentiis suis. Ex dono Willermi de Betevilla decimam molendini sui in eadem villa, et terram quam eis dedit apud Sanctum Ymerium juxta forestam, sicut in authenticis scriptis singulorum donatorum continetur. Sane novalium vestrorum quos propriis manibus, vel sumptibus colitis, sive de nutrimentis animalium vestrorum nullus a vobis decimas exigere, vel extorquere praesumat. Liceat quoque vobis clericos, vel laicos a saeculo fugientes liberos, et absolutos ad conversionem recipere, et eos absque contradictione aliqua retinere. Prohibemus insuper, ut nulli fratrum vestrorum, post factam in eodem loco professionem, fas sit absque prioris sui licentia de eodem loco, nisi arctioris religionis obtentu discedere, discedentem vero, sine communi litterarum cautione, ullus audeat retinere. In parochialibus autem ecclesiis, quas habetis, liceat vobis clericos vel sacerdotes eligere, et dioecesano episcopo praesentare; quibus si idonei fuerint, episcopus curam animarum committat, ut ei de spiritualibus, vobis autem de temporalibus debeant respondere. Cum autem generale interdictum fuerit, liceat vobis, clausis januis, exclusis excommunicatis et interdictis, non pulsatis campanis, suppressa voce divina officia celebrare. Antiquas quoque et . . . . . . in ecclesia vestra hactenus . . . . . . habemus, easque futuris illiba . . . . . . Praeterea statuimus ut . . . . . . episcopo, decano, archidiacono, vel eorum officiali . . . . . ecclesias vestras, seu clericos familiae vestrae . . . . . . . manifesta, et rationabili causa, interdicti, excommunicationis aut suspensionis sententiam liceat pervulgare. Sepulturam quoque ipsius loci liberam esse decernimus, ut eorum devotioni, et extremae voluntati, qui se illic sepeliri desideraverint, nisi forte excommunicati vel interdicti sint, nullus obsistat, salva tamen justitia illarum ecclesiarum, a quibus mortuorum corpora assumuntur. Decernimus ergo ut nulli omnino hominum liceat praefatam ecclesiam temere perturbare, aut ejus possessiones auferre, vel ablatas retinere, minuere, aut quibuslibet vexationibus fatigare; sed omnia integra conserventur, eorum, pro quorum gubernatione ac sustentatione concessa sunt, usibus omnimodis profutura, salva sedis apostolicae auctoritate, et dioecesani episcopi canonica justitia. Si qua ergo in futurum ecclesiastica saecularisve persona, etc.Ego Theodinus Portuensis et S. Rufinae sedis Ego Lucius catholicae Ecclesiae episcopus episcopus. Ego Henricus Albanensis episcopus. Ego Paulus Praenestinus episcopus. Ego Petrus presbyter cardinalis titulo Sanctae Suzannae. Ego Vivianus titulo Sancti Stephani in Coelio Monte presbyter cardinalis. Ego Laborans praesbyter cardinalis Sanctae Mariae Trans Tiberim titulo Calixti. Ego Pandulphus cardinalis titulo duodecim apostolorum . . . . . . diaconus cardinalis . . . . . Sancti Theodori. Ego Gra . . . . . diaconus cardinalis titulo Sancti Angeli. Ego . . . . Oriani diaconus cardinalis . . . . Ego Galfredus titulo Sanctae Mariae in Via Lata diaconus cardinalis. Ego Albinus titulo Sanctae Mariae Novae diaconus cardinalis. . . . Per manum Hugonis sanctae Romanae . . . notarii, XIV Kalendas Julii, indictione . . . Incarnationis Dominicae anno 1182, pontificatus vero domini Lucii tertii anno secundo.
[ f. donationum]